ถอนฟันซี่46 เมื่อวันที่15 ก.ค.62 จนถึงวันที่19ก.ค.62 ยังมีอาการปวดที่บริเวณเหงือกตรงซี่ที่ถอน ปวดร้าวมาถึงฟันซี่ที่45 ทั้งที่หลังการถอนก็ปฏิบัติตัวตามคำแนะนำของทันตแพทย์ทุกอย่าง อยากทราบว่าเกิดจากสาเหตอะไรคะ
สวัสดีค่ะ การถอนฟันเป็นการทำหัตถการชนิดหนึ่งที่มีแผลในช่องปาก โดยปกติอาจมีเลือดไหลและปวดบวมมากหลังทำการถอนฟันได้ภายใน 24 ชั่วโมงแรก แพทย์มักใช้ผ้าก๊อซสะอาดอุดบริเวณแผลไว้เพื่อหยุดเลือดอาการปวดบริเวณที่ถอนฟัน จะเกิดตามหลังการถอนฟันได้ แต่ควรจะหายภายใน 48-72 ชั่วโมง หากอาการดังกล่าวเป็นนานกว่านั้น อาจเกิดภาวะแทรกซ้อนขึ้น เช่น มีการติดเชื้อที่แผล หรือเส้นประสาทได้รับบาดเจ็บจากการถอนฟันแนะนำสังเกตอาการเรื่องความปวด ถ้าปวดมากขึ้นเรื่อยๆไม่ทุเลา มีกลิ่นปากเหม็นผิดปกติ เลือดไหลออกจากแผล ควรกลับไปพบทันตแพทย์ในระหว่างนี้บ้วนปากด้วยน้ำสะอาดและแปรงฟัน 2 ครั้งเช้าเย็น รับประทานอาหารสุกสะอาดและอ่อนๆ รับประทานยาแก้ปวดตามที่แพทย์สั่งได้